НОҒАЕВ. "ҚОҒАМДЫ ҰЛТСЫЗДАНУДАН САҚТАУЫМЫЗ КЕРЕК"
"НОҒАЕВ. "ҚОҒАМДЫ ҰЛТСЫЗДАНУДАН САҚТАУЫМЫЗ КЕРЕК"" | "https://abai.kz/post/47365"
TITLE: НОҒАЕВ. "ҚОҒАМДЫ ҰЛТСЫЗДАНУДАН САҚТАУЫМЫЗ КЕРЕК"
URL: https://abai.kz/post/47365
META: "НОҒАЕВ. "ҚОҒАМДЫ ҰЛТСЫЗДАНУДАН САҚТАУЫМЫЗ КЕРЕК"" | "https://abai.kz/post/47365"
DATE: 13.12.2016
AUTHOR(s): Абай-Ақпарат
TOTAL WORDS: 174
TEXT: Атырау облысының әкімі Нұрлан Ноғаев қазақ қоғамын ұлтсызданудан қорғауымыз керек деп мәлімдеді. Аймақ басшысы бұл туралы облыста өткен республикалық Жұмекен Нәжімеденов оқулары кезінде айтты. “Арамызда дәстүрін, мәдениетін ұмытып бара жатқан азаматтар бар. Біз ұл-қыздарымызды ұлтсызданудан қорғауымыз керек. Ал, бұл процеске төтеп беретін бірден-бір нәрсе – рухтың биіктігі. Жастар рухқа азық болатын халқының мұраларынан үнемі нәр алып отыруы қажет”, - деді Нұрлан Ноғаев. Айта кетелік, Жұмекен Нәжімеденов атындағы республикалалық көркем сөз оқу шеберлері сайысы облыста биыл бірінші рет өткізіліп отыр. Байқау қорытындысы бойынша, атыраулық үміткер Нәзира Әшім бірінші орынды еншілесе, Ақмола облысынан келген Перизат Мұратқызы мен маңғыстаулық Айдос Жұмабаев жүлделі екінші орынды жеңіп алды. Ал, атыраулық Нұрдәулет Табылдиев, Шығыс Қазақстаннан келген Арайлы Алтаева, Оңтүстік Қазақстаннан қатысқан Назерке Құлжабаева өзара үшінші орынды бөлісті. Талапакерлерге ҚР Мемлекеттік сыйлығының иегері, жазушы Қажығали Мұханбетқалиұлы, Халықаралық «Алаш» әдеби сыйлығының иегері, ақын Серік Тұрғынбекұлы, ҚР Президенті сыйлығының лауреаты, жазушы Мереке Құлкенов, филология ғылымдарының докторы, ақын Қадір Жүсіп және Атырау облыстық мәдениет, мұрағаттар және құжаттама басқармасының басшысы Әбіл Жоламанов қазылық етті. Құрметпен, Атырау облысы әкімі баспасөз қызметінің жетекші маманы Еркебұлан Анарбекұлы Abai.kz
